Държавен вестник, бр. 91, 2012 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  91
МИНИСТЕРСТВО 
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
НАРЕДБА № РД-02-20-19
от 12 ноември 2012 г.
за поддържане и текущ ремонт на пътищата
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят 
видът, обхватът, техническите изисквания, 
норми и правила и периодичността на 
работите за поддържане и текущ ремонт 
на пътищата, както и изискванията към 
организацията и технологията за тяхното 
изпълнение.
(2) Изискванията на наредбата се прила­
гат за републиканските и местните пътища, 
класифицирани в съответствие с чл. 3 от 
Закона за пътищата (ЗП). 
(3) Изискванията на наредбата се прилагат 
в съответствие с техническите нормативни 
актове и техническите спецификации за 
строителни продукти в областта на пътното 
дело, свързани с надеждността и безопасната 
експлоатация на пътищата и със здравослов­
ните условия на труд, пожарната безопасност 
и санитарно-хигиенните норми.
Чл. 2. (1) Поддържането на пътищата 
включва комплекс от дейности и системни 
грижи за осигуряване на необходимите усло­
вия за непрекъсната безопасна и нормална 
експлоатация на пътя, за предпазване на 
пътищата от преждевременно износване, 
за охрана, за осъществяване на мерките 
за защита на пътните съоръжения и при­
надлежности, както и за реда за водене на 
техническата отчетност на пътищата.
(2) Поддържането на пътищата в зави­
симост от целите, които трябва да бъдат 
постигнати, е, както следва:
1. превантивно;
2. текущо;
3. зимно.
Чл. 3. (1) Поддържането и текущият 
ремонт на пътищата се организират и осъ­
ществяват от собствениците или админи­
страцията, съответно юридическите лица, 
управляващи пътищата, както следва:
1. за републиканските пътища – от Аген­
ция „Пътна инфраструктура“ (АПИ);
2. за автомагистралите по чл. 28б, ал. 1 
ЗП – от Национална компания „Стратеги­
чески инфраструктурни проекти“ (НКСИП);
3. за общинските пътища – от общините.
(2) Поддържането на републиканските 
пътища в границите на урбанизираните 
територии се осъществява по взаимна до­
говореност между АПИ и общините при 
условията и по реда, определени в Правил­
ника за прилагане на Закона за пътищата 
(ППЗП), приет с ПМС № 245 от 2000 г. (ДВ, 
бр. 98 от 2000 г.).
(3) Поддържането на подземните съоръ­
жения, на тротоарите, велосипедните алеи, 
паркингите, пешеходните подлези, на ос­
ветлението и крайпътното озеленяване по 
републиканските пътища в границите на 
урбанизираните територии се организира 
от съответната община.
(4) При възлагане на дейностите за под­
държане и ремонт на пътищата по реда на 
Закона за обществените поръчки неразделна 
част от договора са утвърдените от лицата по 
ал. 1 писмени инструкции за организацията 
и технологията за изпълнение на работите 
за поддържане и ремонт на пътя.
Чл. 4. (1) Дейностите, свързани с под­
държането и текущия ремонт на пътищата, 
осигуряват основните проектни изисквания 
към пътя в продължение на икономически 
обоснования експлоатационен срок, през 
който експлоатационните характеристики 
трябва да бъдат поддържани на необхо­
димото за удовлетворяване на основните 
изисквания ниво.
(2) Основните изисквания към пътищата и 
начините за осигуряване на безопасността на 
движението, в т.ч. електронна съобщителна 
мрежа с оптичен кабел за видеонаблюдение 
по автомагистралите и пътищата от първи 
клас и др., се определят с Наредба № 1 от 
2000 г. за проектиране на пътища (ДВ, бр. 47 
от 2000 г.). 
(3) Дейностите, свързани с поддържането 
и текущия ремонт на пътищата, се планират 
и възлагат в съответствие с експлоатацион­
ното им състояние, сезонните особености и 
финансовите разчети на бюджета на АПИ, 
съответно на НКСИП и на общините за 
този вид дейност.
Чл. 5. (1) Охраната на пътищата се оси­
гурява от лицата по чл. 3. Охраната следи 
за опазване на пътищата и на техните съо­
ръжения и принадлежности, взема мерки за 
предотвратяване и своевременно отстраня­
ване на причини и фактори, които влошават 
експлоатационните характеристики на пътя 
и застрашават сигурността и безопасността 
на ползвателите.
(2) Лицата по чл. 3 документират и во­
дят техническа отчетност, която включва 
техническия паспорт на пътя и база данни 
за съоръженията на пътя и за проведените 
прегледи, проверки, обследвания и изпитва­
ния на елементите на пътя за установяване 
на експлоатационното им състояние, за 
определяне на причините за възникналите 
повреди и дефекти, за експлоатационното 
състояние на пътната инфраструктура и за 
изграждане на системи за управление на 
пътните настилки и съоръжения.